Okresná prokuratúra Žilina 
Moyzesova 20, 011 56 Žilina 1

Sp. zn. : 2 Pv 513/13/5511	Žilina, 25.6.2014
EEČ : 2-43-302-2014

U Z N E S E N I E

Trestná vec:	obvinený XXXXX  
Prečin:	Ublíženie na zdraví podľa § 156 odsek 1 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Žilina
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodeným:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 1 149,00 € 
b.	Peňažná suma určená na všeobecne prospešné účely: 40,00 € 
c.	Konkrétny adresát peňažnej sumy určenej na všeobecne prospešné účely: Diecézna charita Žilina 
d.	Suma odovzdaná štátu na peňažnú pomoc obetiam trestnej činnosti: 40,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Obv.odd. PZ XXXXX - Východ pod spisovou značkou ORP-1273/ZV-ZA-2013.
dňa 23.02.2013 v čase asi o 05.30 hod. v Žiline na ulici Národnej po predošlom konflikte, ku ktorému došlo v Reštaurácii Emócia spolu s XXXXX prenasledoval XXXXX, ktorý následne ušiel do nestotožnenej slepej uličky, kde ho XXXXX dobehol a dvakrát ho udrel päsťou do oblasti tváre a nosa a keď spadol na zem, opakovane ho kopol do hrudníka, čím mu spôsobil zlomeninu spodiny pravej očnice bez posunu úlomkov, pomliaždenie pravej očnej gule, otras sietnice pravej očnej gule, pomliaždenie mäkkých častí okolo pravého oka, zlomeninu nosovej kosti bez posunu úlomkov a kožné odierky tváre, ktoré zranenia si u XXXXX vyžiadali jeho pracovnú neschopnosť v trvaní 25 dní 

Odôvodnenie: 
Poverený policajt OO PZ XXXXX - východ uznesením sp. zn. ČVS: ORP-1273/ZV-ZA-2013 zo dňa 18.12.2013 vzniesol obvinenie XXXXX pre prečin ublíženia na zdraví podľa § 156 ods. 1 Tr. zák.. 

V prípravnom konaní, resp. počas mediácie XXXXX priznal spáchanie skutku v plnom rozsahu. Obvinený XXXXX s poškodeným XXXXX, uzatvorili dňa 23.04.2014 pred probačným a mediačným úradníkom zmier, pričom v zmysle dohody obvinený uhradil dňa 31.05.2014 na účet poškodeného XXXXX požadovanú škodu v sume 1.149,- €, čo vyplýva z potvrdenia SEPA Platobného príkazu Tatra banky. 

	Z listinných dôkazov, zabezpečených v priebehu prípravného konania vypovedajúcich o osobe páchateľa vyplýva, že obvinený nebol doposiaľ súdne trestaný, bol riešený v priestupkovom konaní, avšak vzhľadom k povahe priestupkov možno konštatovať, že obvinený je osobou bezúhonnou. 

	V zmysle uzatvoreného zmieru bola dňa 31.05.2014 SEPA platobným príkazom uhradená obvineným XXXXX na účet Krajskej prokuratúry v Žiline č. 7000231396/8180, vedenom v štátnej pokladnici suma 80,- €. 

	V rámci zmieru uzatvoreného medzi obvineným a poškodeným dňa 23.04.2014 bolo určené, že 50% z uvedenej sumy bude určená štátu na peňažnú pomoc poškodeným trestnými činmi a 50% - teda 40,- € peňažnej sumy patrí Diecéznej charite Žilina, Predmestská 12, Žilina, IČO: XXXXX, číslo účtu XXXXXedený v Slovenskej sporiteľni, a.s..  

	Vzhľadom k uvedeným skutočnostiam konštatujem, že v danej veci boli splnené zákonné podmienky stanovené v § 220 Tr. poriadku v smere rozhodnutia o schválení zmieru a zastavení trestného stíhania. Vo veci ide o konanie o prečine, za ktorý Trestný zákon ustanovuje trest odňatia slobody s hornou hranicou neprevyšujúcou päť rokov, obvinený vyhlásil, že spáchal skutok, za ktorý je stíhaný, pričom nie sú odôvodnené  pochybnosti o slobodnosti, vážnosti a určitosti tohto vyhlásenia. Obvinený zložil na účet prokuratúry peňažnú  sumu na  všeobecne prospešné účely a  táto suma nie je zrejmé neprimeraná závažnosti spáchaného trestného činu a vzhľadom  na  povahu  a  závažnosť  tohto  trestného  činu,  mieru  akou  bol dotknutý verejný záujem, na osobu obvineného a na jeho osobné a majetkové pomery možno prijať záver, že rozhodnutie o schválení zmieru je dostačujúce a odôvodnené. Naviac je potrebné poukázať na skutočnosť, že tak obvinený ako i poškodení udelili súhlas k takémuto rozhodnutiu prokurátora.

	Na základe uvedeného som rozhodol tak, ako je uvedené vo výrokovej časti tohto uznesenia.

Poučenie: 
Proti tomuto uzneseniu sťažnosť nie je prípustná.

Mgr. Marian Ukrop
prokurátor